
106 DR 30.11.2009 

 
Yang Berhormat Putatan - tentang Pan Borneo Highway. Ini okeylah, saya boleh 

jawab secara bertulis. Beberapa isu Yang Berhormat Putatan akan saya jawab secara 
bertulis.   

Yang Berhormat Jempol lagi meminta Bahau Bypass - bila kerajaan akan 
membina Bahau Bypass. Untuk makluman Ahli Yang Berhormat, Kementerian Kerja Raya 
melalui kajian semula Pelan Pembangunan Rangkaian Jalan Raya telah mengenal pasti 
Projek Jalan Bahau Bypass sebagai keutamaan tinggi dan dicadangkan pelaksanaannya 
pada Rancangan Malaysia Kesepuluh.  

Yang Berhormat Kota Raja bertanyakan cara bayaran kepada syarikat konsesi 
Roadcare. Yang Berhormat bertanya adakah jika tiada aduan, maka bayaran boleh dibuat. 
Untuk makluman Ahli Yang Berhormat, pembayaran kepada syarikat konsesi Roadcare (M) 
Sdn. Bhd. yang bertanggungjawab bagi menyelenggara jalan persekutuan di zon tengah, 
timur Semenanjung Malaysia iaitu Selangor, Pahang, Terengganu dan Kelantan 
dilaksanakan setelah kerja-kerja yang disiapkan itu disahkan. Tugas pengesahan tersebut 
dilaksanakan oleh kakitangan JKR di Unit Pengurusan Penyelenggaraan Jalan 
Persekutuan.  

Dr. Siti Mariah binti Mahmud [Kota Raja]: Yang Berhormat Timbalan Menteri, 
boleh saya mencelah di sini? Realitinya Yang Berhormat Timbalan Menteri ialah kakitangan 
JKR negeri tidak mencukupi untuk mengesahkan sama ada semua projek-projek ini 
ataupun semua penyelenggaraan ini telah dilakukan. What they are relying on actually 
mereka bergantung kepada claims. Sekiranya tidak ada bantahan ataupun tidak ada aduan 
daripada pihak-pihak lain yang mengatakan bahawa kerja-kerja ini tidak berlaku, biasanya 
mereka akan hanya menandatangani dan meluluskan tuntutan-tuntutan tersebut.  

Dato’ Yong Khoon Seng: Tuan Pengerusi, terima kasih Yang Berhormat. Kita 
akan menyelidik hal ini.  

Yang Berhormat Kuala Krau bertanya berapakah peruntukan penyelenggaraan 
jalan bagi JKR Pahang bagi tahun 2010 dan berapakah peruntukan penyelenggaraan jalan 
untuk Roadcare bagi tahun 2010. Ini adalah berkaitan dengan Yang Berhormat Kota Raja. 
Itu memang zon tengah.  

Peruntukan sebenarnya bagi penyelenggaraan jalan pada tahun 2010 sedang 
diteliti oleh pihak kementerian. Secara umumnya, sebanyak RM2 juta dicadangkan 
diperuntukkan bagi penyelenggaraan Jalan Persekutuan di negeri Pahang.  Peruntukan 
yang dicadangkan bagi penyelenggaraan jalan persekutuan di bawah tanggungjawab 
Roadcare (M) Sdn. Bhd. pula adalah RM110 juta merangkumi kerja-kerja penyelenggaraan 
rutin dan kerja-kerja kecemasan. Yang Berhormat Lipis... 

Tuan Haji Ismail bin Mohamed Said [Kuala Krau]: Tuan Pengerusi, mohon 
pencelahan. Terima kasih kepada Yang Berhormat Timbalan Menteri kerana memberi 
jawapan tentang penyelenggaraan jalan. Cuma, pertanyaan saya juga meliputi berapakah 
peruntukan untuk JKR negeri bagi membina jalan-jalan baru di negeri Pahang? Terima 
kasih.  

Dato’ Yong Khoon Seng: Terima kasih Yang Berhormat Kuala Krau.  Maklumat 
ini tidak ada dalam tangan saya.  Saya akan beri secara bertulis.   

Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat, 
panjang lagi Yang Berhormat?   

Dato’ Yong Khoon Seng: Pukul berapa sekarang? Pukul 9…, akan habis 10.30, 
bolehkah?  

Tuan Pengerusi [Datuk Dr. Haji Wan Junaidi Tuanku Jaafar]: Kalau kita setuju, 
semua jawab bertulis bolehlah Yang Berhormat.   

Dato’ Yong Khoon Seng: Boleh ya. Ya lah, saya pun sudah letih.  

Beberapa Ahli: [Ketawa] 

Tuan Haji Ismail bin Mohamed Said [Kuala Krau]: Selepas jawapan Kuala Krau.  



Yang Berhormat Putatan- tentang Pan Borneo Highway. Ini okeylah, saya boleh. jawab secara bertulis. Beberapa isu Yang Berhormat Putatan akan saya jawab secara bertulis. Yang Berhormat Jempol lagi meminta Bahau Bypass- bila kerajaan akan membina Bahau Bypass. Untuk makluman Ahli Yang Berhormat, Kementerian Kerja Raya melalui kajian semula Pelan Pembangunan Rangkaian Jalan Raya telah mengenal pasti Projek Jalan Bahau Bypass sebagai keutamaan tinggi dan dicadangkan pelaksanaannya pada Rancangan Malaysia Kesepuluh. Yang Berhormat Kota Raja bertanyakan cara bayaran kepada syarikat konsesi Roadcare. Yang Berhormat bertanya adakah jika tiada aduan, maka bayaran boleh dibuat. Untuk makluman Ahli Yang Berhormat, pembayaran kepada syarikat konsesi Roadcare (M) Sdn. Bhd. yang bertanggungjawab bagi menyelenggara jalan persekutuan di zon tengah, timur Semenanjung Malaysia iaitu Selangor, Pahang, Terengganu dan Kelantan dilaksanakan setelah kerja-kerja yang disiapkan itu disahkan. Tugas pengesahan tersebut dilaksanakan oleh kakitangan JKR di Unit Pengurusan Penyelenggaraan Jalan Persekutuan. Dr. Siti Mariah binti Mahmud [Kota Raja]: Yang Berhormat Timbalan Menteri, boleh saya mencelah di sini? Realitinya Yang Berhormat Timbalan Menteri ialah kakitangan JKR negeri tidak mencukupi untuk mengesahkan sama ada semua projek-projek ini ataupun semua penyelenggaraan ini telah dilakukan. What they are relying on actually mereka bergantung kepada claims. Sekiranya tidak ada bantahan ataupun tidak ada aduan daripada pihak-pihak lain yang mengatakan bahawa kerja-kerja ini tidak berlaku, biasanya mereka akan hanya menandatangani dan meluluskan tuntutan-tuntutan tersebut. Dato' Yong Khoon Seng: Tuan Pengerusi, terima kasih Yang Berhormat. Kita akan menyelidik hal ini. Yang Berhormat Kuala Krau bertanya berapakah peruntukan penyelenggaraan jalan bagi JKR Pahang bagi tahun 2010 dan berapakah peruntukan penyelenggaraan jalan untuk Roadcare bagi tahun 2010. Ini adalah berkaitan dengan Yang Berhormat Kota Raja. Itu memang zon tengah. Peruntukan sebenarnya bagi penyelenggaraan jalan pada tahun 2010 sedang diteliti oleh pihak kementerian. Secara umumnya, sebanyak RM2 juta dicadangkan diperuntukkan bagi penyelenggaraan Jalan Persekutuan di negeri Pahang. Peruntukan yang dicadangkan bagi penyelenggaraan jalan persekutuan di bawah tanggungjawab Roadcare (M) Sdn. Bhd. pula adalah RM110 juta merangkumi kerja-kerja penyelenggaraan rutin dan kerja-kerja kecemasan. Yang Berhormat Lipis... Tuan Haji Ismail bin Mohamed Said [Kuala Krau]: Tuan Pengerusi, mohon pencelahan. Terima kasih kepada Yang Berhormat Timbalan Menteri kerana memberi jawapan tentang penyelenggaraan jalan. Cuma, pertanyaan saya juga meliputi berapakah peruntukan untuk JKR negeri bagi membina jalan-jalan baru di negeri Pahang? Terima kasih. Dato' Yong Khoon Seng: Terima kasih Yang Berhormat Kuala Krau. Maklumat ini tidak ada dalam tangan saya. Saya akan beri secara bertulis. Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat, panjang lagi Yang Berhormat?. Dato' Yong Khoon Seng: Pukul berapa sekarang? Pukul 9..., akan habis 10.30, bolehkah?. Tuan Pengerusi [Datuk Dr. Haji Wan Junaidi Tuanku Jaafar]: Kalau kita setuju, semua jawab bertulis bolehlah Yang Berhormat. Dato' Yong Khoon Seng: Boleh ya. Ya lah, saya pun sudah letih. Beberapa Ahli: [Ketawa]. Tuan Haji Ismail bin Mohamed Said [Kuala Krau]: Selepas jawapan Kuala Krau.